Annexe I Corpus kan ar lexla tettuɣu af yemma-s temmut, temmut yemma-s, baba-s-nni ur yecliɛ ara yefka afus fell-as. Tettuɣu kan di lexla, ad temceḍ, ad tessired, sɛan dinna amdun n waman ad tali ɣef uẓru ad teqqim dinna i yiṭij ad tettuɣu yuɣal yesla-as-d yiwen n lǧar-is, lǧar-is akka di lexla, ziɣen d axxam n ṣṣelṭan di lexla n uxxam n ṣṣelṭan, yesla-as-d, iruḥ-d ɣur-s : “Acu ikm-yuɣen a yelli ? ”. Teḥka-as-d akka, teḥka-as-d. Yewwi-tt s axxam-is yenna-as : “ Lḥu a yelli ak-mawiɣ ”. Yewwi-tt armi d axxam-is, ifarreǧ-d Ṛebbi fell-as, yuɣal teḥka-as-d akka akk imd-ḥkiɣ, yewwi-tt jemɛent, yesnefka-as-tt i mmi-s, taɛǧeb-iten, tesɛa ṣṣifa, yesnefka-as-tt i mmi-s, baba-s-nni tares-d fell-as tidarɣelt akken ur tt-iwala ara Ṛebbi yesdarɣel-it, akken truḥeḍ i Ṛebbi ad ak-d-iruḥ. Tars-d tidarɣelt fell-as, tettaṭṭaf-as afus tmeṭṭut-nni yerna yettṣarrif, ileḥḥu d imṣerref, ur sɛin d acu ara ččen, ur sɛin. Yuɣal tesla xeddmen uxxam n ṣelṭan tameɣra, tesla, tenna-as : “Ad nruḥ s axxam n leflan mur flan, ad nečč dinna lqut, ad nawi, ggan tameɣra ”. Ziɣen d taqcit-nni i inefken, xeddmen tameɣra fell-as, ruḥen ar dinna, yuɣal sɛan taxeddamt nsen, maḥsub tɛedda tmeɣra-nni, tɛedda. Sɛan taxeddamt nsen i iqedcen, d taklit nsen, nettat tettmuqul si ṭṭaq taqcict-nni twala-d tameṭṭut n baba-s, taɛqel-ittid, ma d baba-s ur taɛqil ara, ibeddel ṣṣifa, idarɣel, ijerbuben urkelli, dɣa tenna-as : “ Awi-as lqut, awi-as lqut ar barra ”. Tewwi-as lqut ččan, yerna imi yuɣal imiren-nni armi id-ɛawed tamuɣli tessaked akka twala, taɛqel-it, tenna-as : “Awi-d amɣar nni awi-t-id ara da ”.